KYK: Bobby verras baie siek meisie | Netwerk24
KYK: Bobby verras baie siek meisie
11 Oktober 2018 13:34
Om hom te ontmoet was een van haar drome, en toe gaan verras Bobby van Jaarsveld ’n 15-jarige Namibiër wat aan breinkanker ly.
Bobby en Candice is toe albei in trane, nadat Bobby haar van agter af bekruip het.
Die sanger het Donderdagoggend ’n video van die ontmoeting in ’n restaurant by die N/a’an ku sê Lodge, oos van Windhoek op Instagram geplaas.
Daarby het hy geskryf: “Haar ouers probeer haar bucketlist voltooi en ek was op die lys. Sy het my hart ongelooflik aangeraak. Dankie Candice laat jy my weer eens kom was (sic) het hoe afhanklik ons van Die Vader is. Jou getuienis verander alreeds baie mense se lewens. Dit verander myne. Seën jou BAIE IN OORVLOED *
In die video kan daar gesien word hoe Candice verduidelik hoe lekker dit by die lodge is.
“Ek het my tydjie hier geniet. Dit is awesome. Ek het ook die diertjies geniet. Ek was net nou vir ’n game drive,” sê sy aan die kamera en dan sit Van Jaarsveld sy hand op haar skouer.
Ek het my tydjie hier geniet. Dit is awesome. Ek het ook die diertjies geniet. Ek was net nou vir ’n game drive.
Daarna is die sluise oop en Candice begin onmiddellik huil van blydskap.
Van Jaarsveld probeer haar tussendeur groet, maar Candice kan nie ’n woord uitkry nie.
Toe hy vra hoe gaan dit, kon Candice uiteindelik vir hom sê dit gaan goed voordat sy hom omhels.
Dit was egter nie net Van Jaarsveld en Candice wat gesukkel het om die trane terug te hou nie.
Talle van sy volgelinge het in hulle kommentaar gesê hulle oë is ook rooi gehuil.
@abigailoosthuizen het gesê Van Jaarsveld het Candice se dag gemaak.
”Wow, ek’s in trane. Bobby jy het so ’n goeie hart. Jy het Candice se dag gemaak. Candice liefie kind ek bid vir jou en jy is n amazing mensie. Jy help my met my struggles, dankie vir jou,” was haar kommentaar.
Ronel Brink, Van Jaarsveld se ma, het ook die video op haar Instagram-profiel gedeel.
“@bobbyvanjaarsveld het gister Windhoek toe gevlieg om ’n 15-jarige dogter wat breinkanker het, te gaan verras. Haar ouers het dit alles vir haar gereël. Sy het niks vermoed nie. Kyk hier,” het sy in die onderskrif geskryf.
Het gister vir Candice ñ 15 Jarige meisie wat Breinkanker het van Namibia gaan verras.... Haar ouers probeer haar Bucketlist Voltooi en ek was op die lys. Sy het my hart ongelooflik aangeraak. Dankie Candice laat jy my weereens kom was het hoe afhangklik ons van Die Vader is. Jou getuienis verander alreeds baie mense se lewens. Dit verander myne. Seën jou BAIE IN OORVLOED ? * @naankuse_foundation
A post shared by Bobby Van Jaarsveld (@bobbyvanjaarsveld) on Oct 11, 2018 at 12:09am PDT
Meer oor: Bobby Van Jaarsveld
Bobby en Karlien gesels oor ‘Die kontrak’
Dankie, Bobby, ons vlag het nog nooit dié dele van jou bedek nie!